Diari Oficial de la Generalitat Valenciana


Sumari del DOGV 4060, del 08-08-2001 (2001/7033)

ACORD de 31 de maig de 2001, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta per a l'execució de la unitat d'actuació 2 de sòl urbà industrial de les Normes Subsidiàries de Benifaió, Polígon Industrial Jaume I.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7033


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benifaió
    * administració local
    * expropiació

ACORD de 31 de maig de 2001, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta per a l'execució de la unitat d'actuació 2 de sòl urbà industrial de les Normes Subsidiàries de Benifaió, Polígon Industrial Jaume I. [2001/7033]
  
Vist l'expedient remés per l'Ajuntament de Benifaió, relatiu a l'expropiació de terrenys pel procediment de taxació conjunta per a l'execució de la unitat d'actuació 2 de sòl urbà industrial de les Normes Subsidiàries de Benifaió, Polígon Industrial Jaume I, i de conformitat amb els següents:
  
Antecedents de fet
  
Primer
  
L'expedient es va sotmetre a informació pública mitjançant Acord del ple municipal en sessió del dia 27 de maig de 1999, i sotmés a publicació mitjançant anuncis en el BOP, BOE, DOGV, periòdic Las Provincias i notificació individualitzada a cada un dels propietaris afectats, i va ser aprovat provisionalment per Acord de Plenari de 15 de març de 2000. El present expedient té entrada en el Registre de la Comissió Territorial d'Urbanisme de València amb data 6 d'abril de 2000.
  
La Comissió Territorial d'Urbanisme de València, en sessió de 20 de juny de 2000, va adoptar l'acord de suspendre l'aprovació de la taxació conjunta de la unitat d'actuació 2 de sòl urbà industrial de les Normes Subsidiàries de Benifaió, Polígon Industrial Jaume I.
  
Amb data 10 d'abril de 2001, per part de l'Ajuntament de Benifaió es remet la nova documentació consistent en nous informes referits als criteris de valoració utilitzats.
  
Segon
  
El projecte consta de plans en els quals es determina l'àmbit territorial, fixació raonada del preu del sòl i de les edificacions, i fulls de preu just individualitzats de cada finca, per la qual cosa està complet i compleix allò que s'estableix en l'article 135 del Text Refós de la Llei del Sòl de 1976.
  
Tercer
  
Benifaió té les normes subsidiàries aprovades definitivament per la Comissió Territorial d'Urbanisme de València en la sessió de 28 de febrer de 1991.
  
Quart
  
La Gerència Regional del Cadastre, amb data 18 d'abril de 1999, emet un informe en el qual es fa constar, en resum, la necessitat de completar els informes emesos, així com els nous criteris de valoració per a les obres, les edificacions, les plantacions i els arrendaments.
  
Cinqué
  
L'objecte de l'expedient és l'expropiació pel procediment de taxació conjunta dels sòls urbans corresponents a la unitat d'actuació 2 de sòl urbà industrial de les Normes Subsidiàries de Benifaió, Polígon Industrial Jaume I.
  
Sisé
  
La Comissió Informativa de la Comissió Territorial d'Urbanisme de València, en sessió de 25 de maig de 2001, va emetre l'informe relatiu al projecte que ens ocupa, i es compleix així allò que es preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat de conformitat amb el que estableix l'article 138 i següents del Text Refós de la Llei del Sòl de 1976, ja que falta la publicació en el BOP, per la qual cosa no s'han complit les garanties procedimentals exigibles.
  
Segon
  
L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
Tercer
  
El criteri de valoració aplicat és l'establit en l'article 28.4 de la Llei sobre Règim del Sòl i Valoracions, és a dir, el corresponent al sòl urbà en els supòsits d'inexistència o de pèrdua de vigència dels valors de les ponències cadastrals, i s'apliquen els valors de repercussió obtinguts pel mètode residual.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de maig de 2001 acorda:
  
1. Aprovar la taxació conjunta del terrenys dotacionals UE-2 de Benifaió.
  
2. Aprovar les valoracions de béns i drets que s'han d'expropiar.
  
3. Declarar la urgent ocupació dels béns i els drets afectats.
  
Contra el present acord, que no posa fi a la via administrativa, pel que fa al punt 3 es podrà interposar recurs d'alçada, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar cap recurs ja que es tracta d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, procedeix notificar el present acord als interessats titulars de béns i drets que figuren en el projecte d'expropiació, i que hauran d'acompanyar aquesta còpia del full de preu just aprovat i se'ls significa que, en el termini de 20 dies hàbils següents de la recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Dels fulls d'apreciació impugnats es donarà trasllat per part d'aquesta Comissió, juntament amb l'expedient, al Jurat Provincial d'Expropiació Forçosa de València.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.